આપણા દેશના યુવાનો માટે પહેલો પોઈન્ટ શ્રદ્ધાનો છે. દેશ માટે કંઈક કરી છુટવા માટેની શ્રદ્ધા તો દરેક યુવાનો-યુવતીઓમાં હોય એ સ્વાભાવિક છે. દેશ-પ્રદેશ, ઘર-પરિવાર દ્વારા પણ શ્રદ્ધા પ્રગટ થવી જોઈએ. રાષ્ટ્રનો વિકાસ કે વ્યક્તિત્વવિકાસ એક રાતમાં થઈ જાય એવો કોઈ જાદુ તો નથી જ. પરિવર્તન હંમેશા સમય માગી લે છે. રાતોરાત કશું થઈ શકે નહીં. જીવનમાં ઉચ્ચ મૂલ્યો અને જીવનધોરણમાં બદલાવ માટે પણ શ્રદ્ધા અનિવાર્ય છે. તમને તમારામાં પણ શ્રદ્ધા હોવી જોઈએ અને તમારી આસપાસ રહેલા તમામ લોકોમાં પણ શ્રદ્ધા હોવી જ જોઈએ.